Vita:Linda (televíziós sorozat)

message: A cikkben a következő olvasható
"A forgatások előtt azonban a színésznőnek meg kellett tanulnia karatézni. Mivel már gyerekkora óta balettozott, megvolt a mozgáskultúrája hozzá. El is kezdett járni Harmat Lászlóhoz, aki profi módon művelte a taekwondo-t, és épp akkoriban költözött haza Svédországból."
Na, akkor ez most Karate vagy Taekwondo..? Mert mind a kettő teljesen különböző, míg a Karate Japán, a Taekwondo koreai harcművészet.
--62.107.25.167 (vita) 2015. március 1., 21:09 (CET)
thread_title:  Milyen harcművészet? 

message: Én személy szerint hiányolom azt, hogy meg sincs említve a Lindával kapcsolatos per, ami éppen azt vitatja, hogy Gát György fejében született volna meg a sorozat. 81.182.237.75 (vita) 2009. június 28., 08:46 (CEST)
thread_title:  Per 

message: Az M1, az M2, és a Viasat 3 közlései alapján 3 sorozat van. 10+7+5 részesek. - By: CsepeLee fiú. 2010. szeptember 15., 12.18 (CEST)
thread_title:  Epizódok 

message: A 9. Software részben Linda kap egy úgymnd kézi egységet, amivel otthon is gyakorolhatja a számítástechnikát. Valójában egy ICL géphez tartozó billentyűzetet kap csak, amivel gép nélkül nem menne sokra.
Egy másik epizódban, a Blaha Lujza téren felszáll a kettes metróra, majd két megállóval később leszáll valami huligánok miatt az Astorián. Köztes megálló nincs a vonalon.
thread_title:  Bakik 

message: Görbe Nóra színésznő karakterének Veszprémi Lindának hivatalos névnapja február 13. – Vakondka vita 2018. február 13., 10:32 (CET)
thread_title:  Sajátos megjegyzés 

message: 1. Linda Babetta típusú motorjánál a Babett női névre ugrik, ami teljesen értelmetlen (és érdektelen is). 
2. A szöveg szerint az első pilot részben a Szent Margit Gimnáziumból ballag Linda. Tudom, hogy az akkori Kaffka Margit Gimnáziumot ma így hívják, mégis pontatlan és furcsa is, hiszen még jóval a rendszerváltás előtt vagyunk, az ember azt hihetné, hogy Linda valamilyen egyházi iskolába járt (ilyen múlttal kicsi lenne az esélye, hogy a rendőrséghez kerüljön). Talán az lehetne a megoldás, hogy Kaffka Margit Gimnázium szerepel a szövegben, de a link a Szent Margit Gimnáziumra mutat. (Egyébként, ha már magyarul írunk-beszélünk, igazán lehetne a "pilot epizódokat" a "próba részekkel" helyettesíteni.)
LM 
Jó tudom, félig-meddig LM formájában volt aláírás, de az aláírási sablon automatikus.
A Szent Margit Gimnázumot kijavítottam Kaffkára, mert teljesen igazad van (amúgy a többi dologban is, csak azt majd más javítja ki - talán).  Apród vita 2018. május 5., 18:34 (CEST)
thread_title:  furcsa hivatkozások 

message: Nem értek egyet a bakik es idézetek egyszerű kiseprűzésével, hogy ez csak "rajongás" miatt került volna oda (jóllehet nem tudom ki és pontosan miért szerkesztette bele). Egyrészt a terjedelem nem nagy, másrészt mind ellenőrizhető az epizódokban, harmadrészt ahhoz eléggé közismert hazai kultúrális produktum, hogy akár néhány idézet elférjen belőle. A Szomszédokkal szemben, ahol lehet, hogy nem minden baki vagy érdekesség volt forrásolható és akár kellően érdekes itt szerintem sokkal nyomonkövethetőbb 17 epizód háttere 331-hez képest. – Vander Jtömb 2021. június 5., 04:13 (CEST)
replies: text: ez nem néhány idézet volt, a nagy része forrásolhatatlan (a bakik különösen), és nagyon nem kéne ilyen irányba vinni a sorozatos szócikkeket. Különösen kivételezni nem kéne egyes magyar sorozatokkal, miközben a külföldiekből rendre kiszedjük az ilyeneket. Ezeknek egy rajongói wikián vagy egy blogon van a helyük, nem egy enciklopédiában.  Xia  Üzenő  2021. június 5., 19:42 (CEST)
replies: text: : Hogy mi való rajongói wikire az lehet vita tárgya, de a forrásolás aligha: pontosan meg volt nevezve hol mi történt, az idézetek és a bakik mind visszanézhetők az epizódokban (az egyiket személyesen vettem észre az egyik tévéismétlés során, mikor két, egy budai és egy pesti szállodát próbáltak egynek eladni:)). – Vander Jtömb 2021. június 5., 21:01 (CEST)
thread_title:  Bakik, idézetek